Prastavonių tvenkinys
55°44′3″ š. pl. 23°47′10″ r. ilg.﻿ / ﻿55.73417°š. pl. 23.78611°r. ilg.﻿ / 55.73417; 23.78611 Prastavonių tvenkinys – tvenkinys Lietuvoje, Radviliškio rajone, 2,5 km į pietryčius nuo Šeduvos. Sudarytas užtvenkus Vakoniškio upelį (Daugyvenės intakas) 0,22 km nuo jo žiočių. Tvenkinio ilgis iš pietvakarių į šiaurės rytus – 0,46 km, plotis – iki 0,08 km. Altitudė 87,5 m. Krantai neaukšti, pietvakarinis krantas užpelkėjęs. Aplinkui – dirbami laukai ir Prastavonių kaimas. Į šiaurę – Šeduvos geležinkelio stotis. Į pietus eina kelias  3406  Šeduvos g. st.–Vadaktai–Krekenava . Tvenkinys yra Daugyvenės kraštovaizdžio draustinyje.